Kadaklaid
Mitte segi ajada samuti Hiiu maakonnas asuva Kadakalaiuga Kadaklaid (ka Vasiklaid, Vasikalaid) on Hiiu maakonnas Orjaku küla alal Käina lahes asuv saar (laid). Laiu pindala on 13,6 hektarit ja rannajoone pikkus 1,68 kilomeetrit. Laid asub 200 meetrit Lõunarahust põhja pool. Laid on kolmnurkse kujuga, seal kasvab lehtmets ja kadastik. Maakerke tulemusena on Kadaklaiuga liitunud Väike Vasikrahu. Kadaklaid kuulub Käina lahe-Kassari maastikukaitseala Käina lahe sihtkaitsevööndisse. Laiu koordinaadid on 58° 48′ N, 22° 47′ E.